### Beslutning

Godkendt.

Afbud: Yasmin Møller (Stedfortræder: Majken Madsen), Bitten Andreasen

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på i alt
0,5 mio. kr. til finansiering af nedlæggelse af brandhaner.

## Indstillinger

Direktøren indstiller

1. at der gives en anlægsbevilling på i alt 0,5 mio.kr.,
   finansieret af rådighedsbeløbet til finansiering af nedlæggelse af brandhaner,  samt
2. at beløbet prioriteres anvendt efter først til
   mølle-princippet (bilag 1).

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Opgaven omkring drift og vedligeholdelse af
brandhaner er tidligere overgået til kommunen. Der blev imidlertid ikke i
tilknytning til dette afsat et kommunalt budget til opgaven, og kommunen har
derfor ikke hidtil foretaget drift og vedligeholdelse af brandhaner.

Kalundborg Vandråd har efterfølgende opfordrede Kalundborg Kommune til at
sløjfe brandhanerne, da de kan være en forureningskilde af drikkevandet.

I forbindelse med budgetaftalen for 2024-2027 har Kommunalbestyrelsen afsat et
anlægsbudget til nedlæggelse af brandhaner. Det er Teknik- og Miljøudvalget,
der prioriterer anvendelsen af beløbet og har derfor bedt Grundvandsrådet om at
komme med en standardpris for at nedlægge brandhanerne, hvilke fremgår af bilag
1.

## Økonomiske konsekvenser

Der er afsat et rådighedsbeløb på i alt 0,5 mio. kr. i 2024 til nedlæggelse
af brandhaner.

Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

### Sagens forløb

05/09/2024 Teknik- og Miljøudvalget
Anbefales.
11/09/2024 Økonomiudvalget
Anbefales.

Afbud: Malou Ravn